CELEX: C2006/237/13
Language: da
Date: 2006-09-30 00:00:00
Title: Sag C-328/06: Anmodning om præjudiciel afgørelse indgivet af Juzgado de lo Mercantil 3 de Barcelona (Spanien) den 27. juli 2006 — Alfredo Nieto Nuño mod Leonci Monlleó Franquet

30.9.2006   
            
            
               DA
            
            
               Den Europæiske Unions Tidende
            
            
               C 237/7
            
         Anmodning om præjudiciel afgørelse indgivet af Juzgado de lo Mercantil 3 de Barcelona (Spanien) den 27. juli 2006 — Alfredo Nieto Nuño mod Leonci Monlleó Franquet
   (Sag C-328/06)
   (2006/C 237/13)
   Processprog: spansk
   Den forelæggende ret
   Juzgado de lo Mercantil 3 de Barcelona
   Parter i hovedsagen
   
      Sagsøger: Alfredo Nieto Nuño
   
      Sagsøgt: Leonci Monlleó Franquet
   Det præjudicielle spørgsmål
   Skal begrebet »vitterlig kendt« varemærke i en medlemsstat, som det omhandles i artikel 4 i Rådets første direktiv 89/104/EØF (1) af 21. december 1988 om indbyrdes tilnærmelse af medlemsstaternes lovgivning om varemærker (EFT L 40 af 11.2.1989, s. 1), ene og alene forstås som en henvisning til den grad, hvori mærket er kendt og indarbejdet i en medlemsstat i Den Europæiske Union eller inden for en væsentlig del af statens område, eller kan et varemærkes karakter af velkendt være knyttet til et geografisk område, der ikke svarer til en stats område, men til et selvstyrende fællesskab, en region, et område eller en by, som følge af den vare eller tjenesteydelse, der omfattes af varemærket, og de personer, som mærket faktisk retter sig til, det vil i sidste ende sige under hensyn til det marked, inden for hvilket mærket anvendes?
   
      (1)  EFT L 40 af 11.2.1989, s. 1.